Dubravko Lovrenović
Dubravko Lovrenović (Jajce, 30. august 1956 – Sarajevo, 17. januar 2017) bio je bosanskohercegovački medievalista. Na Odsjeku za historiju Filozofskog fakulteta u Sarajevu diplomirao je 1979. godine. Na istom je fakultetu odbranio doktorat Ugarska i Bosna (1387-1463) 18. decembra 1999. godine. Na Odsjeku za historiju Filozofskog fakulteta u Sarajevu prošao je sva univerzitetska zvanja. Redovni je profesor na oblasti Historija srednjeg vijeka. Zimski semestar 2001/2002. godine proveo je kao gostujući profesor na američkom Univerzitetu Yale. Godine 2005. boravio je i kao stipendist na Centralno-evropskom univerzitetu u Budimpešti. Bio je predsjednik odsjeka za historiju i prodekan za nastavu Filozofskog fakulteta u Sarajevu. Objavio je veći broj knjiga i radova o srednjem vijeku u domaćim i stranim stručnim časopisima, kao i više desetina tekstova publicističkog tipa. Sudjelovao je na većem broju naučnih skupova. Urednik je brojnih izdanja knjiga, organizator naučnih skupova, voditelj i učesnik u radu u više naučnih projekata, recenzent brojnih izdanja, promotor brojnih publikacija i član više redakcija. Bio je član ANU BiH, sekretar Odbora za historijske nauke pri ANU BiH. Dalje, bio je u sastavu Komisije za očuvanje nacionalnih spomenika Bosne i Hercegovine i Komisije za saradnju sa UNESCO-m. Od 2012. Bio je član Društva za proučavanje srednjovjekovne bosanske historije. Bio je i član je većeg broja udruženja i organizator pomaganja ugroženom stanovništvu na području BiH. Bio je povremeno politički aktivan. Od 2001. do 2003. godine bio je zamjenik ministra obrazovanja, nauke, kulture i sporta u Vladi Federacije BiH. Preminuo je u Sarajevu 17. 1. 2017.